da de da de da de fi en en en sv da nl de bar da da da da da da en da da da da da da da da da da da en sv de da da da da da sv da da da da de da en en nb da da da da de
Historie | Dansk Skoleforening for Sydslesvig e.V.
Det danske skolesystem i Sydslesvig har sit udgangspunkt i grænsedragningen i 1920. I dag driver Skoleforeningen 57 daginstitutioner og 43 skoler, heraf to med gymnasieoverbygning.
Det danske skolesystem i Sydslesvig, som vi kender det i dag, tager udgangspunkt i grænsedragningen i 1920. Placeringen af den ny grænse var resultatet af en demokratisk folkeafstemning. Her blev det gamle hertugdømme Slesvig delt mellem Danmark og Tyskland. Derved opstod der et dansk mindretal i Sydslesvig og et tysk mindretal i Nordslesvig. Som en af de første konsekvenser af den nye politiske og retslige situation i Sydslesvig oprettede en gruppe dansksindede forældre en dansk skoleforening i Flensborg den 5. maj 1920.
Skoleforeningen havde til formål at sikre dansk skolegang for børnene i det danske mindretal. I første omgang samlede man kræfterne om at oprette danske skoler i Flensborg. Senere kom foreningens arbejde til at omfatte hele Sydslesvig.
Eksplosiv tilgang efter krigen
I begyndelsen af 1920’erne måtte det danske mindretal kæmpe for sin eksistensberettigelse og for sin ret til at oprette og drive danske skoler. Især under nazismen (1933-45) havde det danske skolevæsen i Sydslesvig særdeles vanskelige arbejdsvilkår. I 1936 var der cirka 1000 elever i de dengang ti danske skoler. Ved slutningen af 2. Verdenskrig i foråret 1945 var antallet af børn mere end halveret. Men efter krigen fik det danske skolevæsen i Sydslesvig en nærmest eksplosiv tilgang af elever. Efter Forbundsrepublikkens oprettelse i 1949 og efter Bonn-København-erklæringerne i 1955 normaliseredes udviklingen.
Siden 1960’erne har de danske daginstitutioner og skoler haft en stabil tilgang, og udviklingen i elevtallet har stort set fulgt børnetallet. I 2011 var der cirka 5.700 elever i de dengang 45 danske skoler i Sydslesvig.
Danske gymnasier i Sydslesvig
Indtil 2008 var Duborg-Skolen i Flensborg det eneste danske gymnasium i Sydslesvig. Men i forbindelse med en generel omstrukturering til fællesskoler skænkede A. P. Møller og Hustru Chastine Mc-Kinney Møllers Fond til almene Formaal det danske mindretal en helt ny fællesskole med gymnasieoverbygning. Skolen fik navnet A. P. Møller Skolen. Den blev bygget i Slesvig og har plads til 650 elever.
Sideløbende med etableringen af danske skoler arbejdede Skoleforeningen på at oprette danske børnehaver i Sydslesvig. Foreningens første børnehave blev indviet i Flensborg i 1922.
I dag driver Skoleforeningen 57 daginstitutioner i Sydslesvig. Flere af disse har en vuggestueafdeling. Det er målet, at der efterhånden indrettes vuggestuepladser i flere af daginstitutionerne.
Sydslesvigs danske skoles historie efter 1920
Årsberetning, regnskab og resultataftale
Dansk Skoleforening for Sydslesvig e.V.Stuhrsallee 2224937 Flensburg